google/wiki40b huggingface dataset:
Demring

Demring, eller daggry, er halvmørket om morgenen før soloppgang. Den gjenkjennes på det svake sollyset, mens selve sola fremdeles er under horisonten. Demring må ikke forveksles med soloppgang, som er øyeblikket da solas foregående kant kommer til syne over horisonten.
Varigheten av tussmørkeperioden mellom demring og soloppgang varierer meget avhengig av observatørens breddegrad, fra litt over tjue minutter i tropene, til mange timer i polområdene, til flere uker på polene.
Strømsø skole

Strømsø skole er en tidligere ungdomsskole på Strømsø i Drammen. Skolen hadde om lag 320 elever fordelt på 18 basisgrupper. Sommeren 2010 ble skolen nedlagt etter å ha vært i drift siden 1893. Elever og ansatte ble flyttet over til den nye Marienlyst skole.
Skolen var godt utstyrt med spesialrom. Skolen hadde to gymnastikksaler, to naturfagrom, formingsrom for tresløyd, eget rom for metallsløyd, rom for tekstilarbeider, tegnesal, to skolekjøkken, rom for keramikkarbeider og foto. I den eldste bygningen, hovedbygningen, lå et elevbibliotek som inkluderte 15 datamaskiner, musikkrom, filmrom og 3 datarom. Der har vi også skolens administrasjon, lærerrom og lærernes arbeidsom.
Acanthops soukana

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops soukana finnes på Fransk Guyana.
Zelenodolsk (Russland)

Zelenodolsk (russisk: Зеленодо́льск, tatarisk (latinsk): Yäşel Üzän) er en by i Republikken Tatarstan i Russland. Den ligger ved venstre (nordre) bredd av elva Volga, rundt 40 km vest for Kazan. Innbyggertall: 100 139 (folketelling 2002), 94 079 (folketelling 1989).
Zelenodolsk ble grunnlagt i 1865 som en landsby under navnet Kabatsjisjtsje. Senere het den Zeljonyj Dol (russisk: Зелёный Дол), hvorfra dagens navn utviklet seg. Den fikk innvilget bystatus i 1932, under navnet Zelenodolsk.
Furuheim (Lom)

Furuheim er et småbruk i Lom kommune i Oppland. Den er kjent som et kunstnerhjem, ettersom maleren Gustav Wentzel (1859–1927) bodde her i årene 1919–1927.
Wentzel besøkte første gang Lom i 1902, og vendte tilbake hit flere ganger før han i 1915 bosatte seg i bygda, først på plassen Høgbrenna sammen med sin eldste sønn Jørgen og hans familie. De kjøpte Furuheim i 1919. Wentzels eks-kone Kitty bodde på plassen Haukdalen, 2 kilometer unna. 
Huset er skildret i Kitty Wentzels selvbiografi Mitt livs karusell (1960). 
Huset eies i dag av familien. Det er av og til åpent for besøkende.
Friidrett under Samveldelekene 2018 – Kulestøt menn (F38)

Kulestøt for menn (F38) for funksjonshemmede utøvere var en del av friidrett under Samveldelekene 2018, og ble arrangert på Carrara Stadium 11. april 2018. Øvelsen var også åpen for utøvere i klassen F37. 
Kun finale ble avholdt.
Bellperre

Bellperre er en nederlandsk produsent av mobiltelefoner.
De kom på markedet i 2007, og ble lansert på CeBit-messen. De ligger i luksus-segmentet, der de konkurrerer med bl.a. finske Vertu og sveitsiske GoldVish. De lover at telefonene ikke skal inneholde plast, og baserer seg på materialer som gull, stål, lær, hardwood, m.m. Skjermene er av ripefritt safir-glass.
De polare sonene

De polare sonene er et begrep som omfatter de geografiske områdene nord (den nordlige polare sonen) og sør (den sørlige polare sonen) for polarsirklene. Dette er i hovedsak områder med arktisk klima, som typisk kan deles inn i klimasonene polarklima, subpolarklima og tundraklima. Klimasonene er imidlertid ikke synonyme med polarsirklenes utbredelse, men varierer i henhold til flere faktorer, blant annet havstrømmene.
I områder med polarklima preges naturen gjerne av gammel havis og evig snø langs kysten, mens innlandet gjerne preges av steinørken og mengder av is og snø.
I områder med subpolarklima preges naturen gjerne av mose og lav og har ingen regelmessig vekstsesong.
I områder med tundraklima preges naturen gjerne av lyng, urter og gress og har typisk kort vekstsesong.
Xigong

Xigong (kinesisk: 西工区; pinyin: Xīgōng Qū) ble et bydistrikt i byprefekturet Luoyang i provinsen Henan i Folkerepublikken Kina.
Det har et areal på 56 km² og talte ca. 340.000 innbyggere i 2003.
Kvalifisering til 1. divisjon håndball for menn 2018/19

Kvalifisering til 1. divisjon håndball for menn 2018/19 ble spilt i april 2018. Kvalifiseringen omfattet de fire lagene som endte på 1.plass i 2. divisjon, Oslo-Studentenes IK, Vålerenga, Viking og Bjørnar.Avdelingsvinnerne trekkes mot hverandre i to kamper som spilles hjemme/borte. Vinnerne sammenlagt rykket direkte opp, mens taperne av disse kampene spiller nye kamper hjemme/borte der vinneren også rykker opp til 1. divisjon 2018/19
Vålerenga og Viking ble klar for 1. divisjon etter å ha vunnet sammenlagt i første runde. Oslo-Studentenes IK og Bjørnar spilte mot hverandre for å avgjøre hvem som fikk den siste plassen. Oslo-Studentene vant sammenlagt og var dermed klar for 1. divisjon 2018/19

Avdeling 4

Kilde: Norges Håndballforbund
Rinilhaugen

Rinilhaugen er en topp i Lunner kommune, øst for Grua. Toppen ligger nær Nordre Korsvatnhaugen, og dette navnet brukes også om begge toppene. Toppen ligger i et naturreservat, som ble opprettet 9.7.1993 og fikk navnet Rinilhaugen. Reservatet er avgrenset av Langvatnet i vest, Langvatnbekken i nord og deler av Korsvatnet i sør. Verneformålet er å ta vare på et variert og relativt lite påvirket barskogsområde, med innslag av sjeldne plantearter.
Den store urotiden

Forløp

Dødsfallet til Ivans barnløse sønn Fjodor ble etterfulgt av en tid med borgerkriger fra 1606 til 1613. Ekstremt kalde somrer fra 1601-03 ødela avlingene, noe som førte til hungersnød og at samfunnet gikk i oppløsning. Styret til Boris Godunov endte i kaos, med borgerkrig i kombinasjon med utenlandske invasjoner. Dette førte til at mange byer ble ødelagt og at flere landområder ble nesten forlatt. Polen-Litauen så da sitt snitt til å invadere Russland, og erobret Moskva. Der ble «Falske Dmitrij» innsatt på tronen, og senere ble også den polske prinsen Władysław IV Vasa innsatt som tsar. Noe senere forsøkte svenskene å innsette tronarvingen Karl Filip som russisk Tsar.
Befolkningen i Moskva gjorde opprør mot polakkene, men opprøret ble slått ned og byen ble satt fyr på.
Krisen førte til en nasjonal oppstand mot invasjonen, og høsten 1612 gikk en frivillig hær under ledelse av Kuzma Minin og Dimitrij Pozjarskij til motangrep. Dette førte til at de utenlandske styrkene ble drevet ut av hovedstaden. Mikhail Romanov ble så valgt til ny Tsar og la grunnlaget for huset Romanov.
Petter Eldh

Biografi

Eldh vokste opp i en kunstnerfamilie. Da han var åtte år begynte han å spille gitar og kjøpte sitt første hip-hop album da han var ni. Tre år senere byttet han ut gitar med kontrabass. Da han var tretten ble han under påvirkning av musikken til Charlie Parker, interesert i jazz. Han fikk sin første musikkopplæring mellom 1999 og 2002 på Sinclair Musikkskole i Uddevalla. Han fortsatte sine studier fra 2002 til 2004 på Skurup folkehøgskole, for å komme til København, og Rytmisk musikkonservatorium i København. Han fikk sin Mastergrad i 2009. I midt i 2010 samarbeidet han med Django Bates blant annet på Charlie Parker hyllesten Conformation (2011).
Pietro Baseggio

Pietro Baseggio var en 1300-talls arkitekt og billedhugger i Venezia. I 1361, han ble utnevnt til leder for byggingen av Dogepalasset i Venezia, og hjalp til under byggingen sammen med Filippo Calendario.
Australian Museum

Historikk

Museet ble etablert i 1827 av Henry Bathurst, 3. jarl Bathurst som var krigs- og koloniminister som donerte penger til å etablere et museum i Sydney og £200 for å holde museet ved like.
Etableringen av et museum hadde blitt diskutert blant Philosophical Society of Australasia i 1821 og noen få objekter hadde blitt samlet inn før selskapet ble oppløst i 1822. I 1826 ankom entomologen Alexander Macleay som begynte å arbeide for et lokalt museum.
Den første tiden hadde museet en omflakkende tilværelse før det flyttet inn i den nåværende museumsbygningen ved Hyde Park i 1849 som åpnet for publikum i 1857.
Primera División 1989–1990

Primera División 1989-90 var den 59. sesongen i spansk fotball siden ligaen ble innført. Sesongen ble innledet 2. september 1989 og avsluttet 6. mai 1990. Hugo Sánchez fra Real Madrid ble toppscorer for 5 gang på 6 sesonger, med 38 ligamål.  Real Madrid vant sin 25. ligatittel denne sesongen.
Bordkledning

Materialer og festemidler

I Norge ble neste bare furu eller gran brukt til bordkledning, sjelden løvtrevirke. Bord til kledning, taktekking eller båtbygging ble i middelalderen laget ved å kløyve en tømmerstokk og telgje hver halvdel til ett, unntaksvis flere bord. Overflaten kunne bli jevnet ut med skavjern (skjøve) eller høvel. På 1500-tallet kom oppgangssager drevet med vannkraft i bruk, og omtrent samtidig store håndsager egnet for kløyving av tømmer. Oppgangssager førte til at bord ble mye billigere, og til at det ble mer vanlig å bordkle husene. Bord skåret på oppgangssag får en karakteristisk overflate med rifler på tvers.
Omkring 1840 kom de første sirkelsagene, og i 1859 de første sagbrukene drevet med dampkraft. Disse ga støtet til en masseproduksjon som gjorde kledningsbord mye rimeligere enn tidligere. Etterhvert kunne sagbrukene også levere maskinhøvlede bord, ferdig pløyd og profilert.
Bordene ble i eldre tid festet til underlaget med trenagler gjennom hull boret med naver. Allerede i middelalderen ble spiker tatt i bruk, men spiker var relativt dyrere så lenge de måtte smis for hånd. Industriell fremstilling av spiker begynte allerede på 1700-tallet, men masseproduksjon kom for alvor med etableringen av Christiania Spigerverk i 1853. Spiker ble til å begynne med smidd, senere klipt fra emner av flattjern. Trådspiker kom på markedet mot slutten av 1800-årene. De ble laget maskinelt av ståltråd med firkantet eller rundt tverrsnitt og er jevntykke i hele lengden, i motsetning til smidd og klipt spiker, som smalner mot spissen.
Solflekksyklusen

Solflekksyklusen er perioden fra antallet solflekker når sitt maksimum og til det inntreffer igjen. Antallet solflekker varierer kraftig med en gjennomsnittlig syklus på drøyt elleve år. Tar man hensyn til den samtidig inntreffende polomkastningen, finner man at perioden i stedet bør settes til det doble, noe over 22 år. Syklustiden kan variere atskillelig fra periode til periode. Den hittil korteste registrerte perioden var syv år, og den lengste var fjorten år. Vi befinner oss nå i syklus nummer 24 siden man begynte å registrere solflekker systematisk. Syklusen ble oppdaget av den tyske astronomen Samuel Heinrich Schwabe i 1843.
Lunds Dagblad

Lunds Dagblad var en svensk dagsavis, utgitt i Lund i nesten to hundre år fra 1774 eller 1775 til 1970. 
Avisen begynte å utkomme i 1775 (1774?) som Lunds Weckoblad, med Gustaf Sommelius som grunnlegger. 1783—1812 ble den kalt Nytt och gammalt og 1813—97 Lunds weckoblad Nytt och gammalt, samt 1938—39 Skånetidningen Lunds dagblad. 
Thomas Thorild, Esaias Tegnér og Bengt Lidner har bidratt til avisen og blant redaktørene kan nevnes Lars Johan Colling, Anders Lidbeck, Fredrik Johan Berling, Edward Berling og A. F. Mathson.
1864-66 utkom avisen med to nummer i uken og 1867-1896 med tre før den i forbindelse med bytte av navn til Lunds Dagblad i 1897 ble det en dagsavis. Fra 1960 og fram til den ble nedlagt i desember 1970 gikk avisen imidlertid tilbake til ukentlig utgivelse. Lunds Dagblad var da Sveriges eldste frittstående avis og den eldste avisen i Skåne, uansett kategori.
Lunds Dagblads politiske orientering var konservativ, men i 1938 ble den organ for Folkpartiet. Til de mer kjente medarbeidere hørte Ture Sjögren og Alfred Fjelner. Også mange framstående lærere ved Lunds universitet medvirket regelmessig i avisen. Redaktører har blant andre vært Lars Johan Colling, Anders Lidbeck, fil. dr Fredrik Johan Berling, Edward Berling, A. F. Malhson, Gustaf E. Ericson (1923—35), Eric Ramm-Ericson (1935—38), Daniel Viklund (1938—39), Gösta Åkerholm (1939—50) og Martin Granning (1950-).
Avisens fremste lokale konkurrent var fra 1856 til 1921 den liberale Folkets Tidning og seinere Sydsvenska Dagbladet.
Hato-grottene

Hato-grottene (papiamento: Kueba di Hato) ligger på nordkysten av Curaçao, like ved øyas flyplass. Grottene omfatter et areal på 4900 m² med kalksteinsformasjoner, vannbasseng og vannfall. Flaggermus av arten Glossophaga longirostris holder til der. Grottene har historisk vært benyttet av mennesker og det finnes amerindianske petroglyfer datert til omkring år 500. Rømte slaver brukte grottene som tilfluktssted.
I 1991 ble grottene tilrettelagt for besøkende.
Johann Michael Bach I

Liv

Michael var sønn av Heinrich Bach og Johann Christoph Bach hans bror. Michael og Johann Ambrosius Bach, Johann Sebastian Bachs far, var søskenbarn. Johann Sebastians første kone var Michaels datter Maria Barbara Bach (1684–1720) – ektefellene var altså tremenninger.
I året 1673 ble Johann Michael organist og skriver (Stadtschreiber) i Gehren hvor han levde resten av sitt liv. I tillegg til å komponere musikk bygde han også musikkinstrumenter, deriblant cembali.
Flere kantater, motetter og orgelkoraler av Johann Michael Bach er bevart.
Ilfov (fylke)

Administrativ inndeling

Fylket har åtte byer og 31 comună.
Observatørmerket

Historie

Merket ble introdusert av Riksmarskalk Hermann Göring 26. mars 1936 og var tiltenkt observatører i Luftwaffe i det tredje rike.

Design

Merket består av en oval stående sølvfarget krans hvor den ene siden er laget av laurbærblader, den andre siden av ekeblader. I senter er en mørkegrå ørn med vingene utspredt og siden til, med et hakekors i klørne. Merket er i 2 deler, ørnen er naglet fast til kransen. Merket ble i begynnelsen laget i buntmetall og aluminium, men kom senere i sink. En versjon i tøy ble også introdusert.
Traktorstråle

Traktorstråle er en hypotetisk anordning med muligheten til å trekke til seg et objekt til et annet fra en avstand. Siden 1990-tallet har teknologi og forskning arbeidet med å gjøre «traktorstrålen» en virkelighet, hovedsakelig på mikroskopisk nivå.
Å kontrollere tyngdekraft med stråler er et forskningsområde innenfor fysikken, marginalvitenskap (engelsk fringe science), men betegnelsen «traktorstrålen» kommer fra science-fiction-litteraturen.
Det er kjent at lys innehar bevegelsesmengde og kan dytte på gjenstander – det kan blant annet utnyttes til solseil til romfartøyer. Laserlys kan også brukes til å holde små partikler på plass, en teknikk som er kjent som optiske pinsetter.
Bøkene Skylark of Space av forfatteren E. E. Smith fra 1929 er muligens det første stedet hvor konseptet var beskrevet, men da under en annen betegnelse, «attractor beams» og «repellor beams».
TV-seriene, filmene, og bøkene om Star Trek er blant de mest visuelle og symbolske bruken av traktorstråle som konsept. Star Trek er en av de få prominente science-fiction-seriene som bruker slike stråler gjentatte ganger og viser til dem hele tiden som nettopp traktorstråler.
Raumelv

Raumelv eller Rauma er et gammelt navn på de nedre delene av Glomma, den delen som ligger nedenfor Romerike.
Gråsvart åtselbille

Utseende

En forholdsvis liten (9-12 millimeter), avlang, litt flat, mørk brunlig grå åtselbille. Antennene er omtrent så lange som hode og thorax til sammen, med en løs, fire-leddet kølle i spissen. Kroppen er kledt med korte, gyllenbrune hår som gjør at arten virker lysere enn de fleste andre åtselbiller. Hodet er kort og bredt, med små fasettøyne. Pronotum er ganske flatt, stort og bredt, med sterkt rundede sider. I midten er det to avlange groper. Dekkvingene er flate og parallellsidige, litt matte, hver vinge med tre markerte lengderibber. Den andre ribben har en markert knekk i den bakre delen. Beina er forholdsvis korte, farget som resten av kroppen.

Levevis

I motsetning til de fleste andre åtselbiller er denne arten en planteeter. Den kan gjøre noe skade på jordbruksvekster, verst på sukkerbete.

Utbredelse

Arten er utbredt over hele Europa, men er sjelden i sør. Den finnes også i det nordlige Asia og Nord-Amerika.
Bjørn Nistad

Utdannelse

Nistad har ph.d.-grad i russisk idéhistorie fra 2008 og har tidligere vært stipendiat ved Universitetet i Oslo, men er ikke lenger tilknyttet noen forskningsinstitusjon. Ph.d.-oppgaven var en sammenligning av den politiske tenkningen til to russiske bolsjeviker, Petr Tkačev og Vladimir Lenin, og hadde tittelen Petr Tkačev og V. I. Lenin – to representanter for en russisk jakobinsk-blanquistisk politisk tradisjon?.

Deltagelse i debatt om Russland

Nistad har siden 1990-årene deltatt i norsk debatt om Russland gjennom egne artikler og bøker og som intervjuobjekt i media. Hans syn på Russland har endret seg sterkt over tid. Tidlig i 1990-årene var Nistad aktiv i Unge Venstre og han markerte seg med mer liberale oppfatninger; i 1999 skrev han at Boris Jeltsin var «lederen som befridde Russland fra det totalitære systemet som var blitt bygd opp etter 1917». Nistad har i 2000-årene utviklet et svært kritisk syn på Jeltsin, der han har gått så langt som å sette likhetstegn mellom Jeltsin og Stalins drap på millioner av mennesker.
Etter Vladimir Putins maktovertagelse har Nistad i norsk offentlighet blitt en sterk forsvarer av Putins styre. Han har gått i rette med vestlig kritikk av Russland, for eksempel vestlig kritikk av de russiske lovene som forbyr «homofil propaganda». Han har argumentert for at homofili ikke er en menneskerett og at det internasjonale samfunnets kritikk av behandlingen av homofile i Russland utgjør en innblanding i indre russiske forhold. Nistad har også hevdet at det er større ytringsfrihet i Russland enn i Norge. Nistad hevder at Universitetet i Oslo nekter ham jobb fordi han er pro-russisk.
Nistad har en annen oppfatning av situasjonen i det østlige Ukraina enn den som har dominert i de vestlige landene. Han har hevdet at «Russland må gå inn i Øst-Ukraina» og har omtalt regjeringen i Ukraina som et «kuppregime». Ifølge journalisten John Færseth i tidsskriftet Minerva har Nistad vært «den viktigste – eller i hvert fall mest tydelige – forsvarsspilleren på det russiske laget i dagens norske offentlighet»; Færseth beskriver Nistad som en «åpen russisk propagandist og selvutnevnt informasjonsmedarbeider».
I 2015 utgav Nistad boken Russlands redningsmann, en biografi om Vladimir Putin. Aftenpostens anmelder Kjell Dragnes kalte boken «en farlig omskrivning av historien» som er full av «feil og ren historieforfalskning» der «Nistad skjønnmaler Putin og hans politikk, legger all skyld for verdens og Russlands problemer på Vesten, og kolporterer halvsannheter og propaganda som om det var gudsens sanning.» I boken skriver Nistad også at Putin bør «håndheve en streng blasfemilovgivning» og «sette homoaktivister eller andre som vil undergrave tradisjonelle familieverdier på plass.»
Reinald Werrenrath

Bakgrunn

Reinald Werrenrath ble født i Brooklyn i New York, og var sønn av George Werrenrath, som også var operasanger, og som var født i Danmark. Han studerte ved New York University.

Operasanger på grammofon

Werrenrath hadde sin debut som operasanger i 1907 i Die Meistersinger. Han spilte også inn på grammofon for Edison Records i 1907, før en lang periode med Victor Talking Machine Company. Han sang inn flere hundre Victor-plater mellem 1906 og 1929, både som solist og med et sangensembel, slike som Orpheus Quartet. Blant hans mest suksessfulle innspillinger økonomisk sett, er «As Long As The World Rolls On» (1907), «Hello Frisco!» (fra «Ziegfeld Follies of 1915»), og «Smilin' Through» (1919).

Operakarriere

Werrenrath hadde sin debut ved Metropolitan Opera i «Pagliacci», i en oppsetning som også omfattet Enrico Caruso. Han hadde omfattende turneer og sang på over 3000 konserter. Han var en av de første til å opptre regelmessig i radio, nemlig radiostasjonen WEAF i New York. I 1930 gjorde han en privat innspilling med julehilsen, akomagnert av Harpo Marx og andre. I 1932 ble han en av NBCs faste musikere og viet sine senere år til å undervise ved Peabody Conservatory i Baltimore, Maryland og andre steder. Han underviste også jevnlig ved en sommerskole for musikk i Chazy Lake helt nord i staten New York.
Han var gift tre ganger. Han døde 12. september 1973 i Plattsburgh etter et hjerteattakk hasn fikk mens han oppholdt seg i Chazy Lake.
Hotel Knaust

Hotel Knaust er et hotell i Sundsvall, grunnlagt av Gustaf Ferdinand Knaust 1891. Hotellet ble bygd etter den store Sundsvallsbrannen i 1888, etter tegninger av Sven Malm.
Knaust var det fine hotellet i Sundsvall på trepatronenes tid, kjent for sin store trapp, der man gjerne skålte inn nyåret og lot selskap fotografere.
Hotellet ble stengt i 1978, men åpnet på nytt i 2002 med navnet Elite Hotel Knaust.
Automator

Automator er et robotprogram utviklet av Apple som følger med Mac OS X. Det er en innovativ, personlig automatiseringsassistent som gjør det enkelt å automatisere rutinepregede oppgaver. Med Automator slipper du avansert programmering og skriving av prosedyrer som vanligvis kreves for å lage automatiseringer. Enkelttrinnene kalles handlinger, og handlinger kan settes sammen til en komplett oppgave ved at du flytter dem inn i en Automator-arbeidsflyt. Du kan kjøre arbeidsflytene om igjen ved behov, i tillegg til å lagre og dele dem med andre.
Programmet samarbeider med flere av Apples programmer, inkludert Finder, Safari, iCal og iTunes. Det fungerer også sammen med tredjpartsprogrammer som Microsoft Office, Adobe Photoshop or Pixelmator.
Automator ble lansert sammen med Mac OS X Tiger (10.4) i 2005.
Teleloven

Lov om telekommunikasjon (teleloven) ble opphevet ved og avløst av lov om elektronisk kommunikasjon (ekomloven) ved ikrafttredelse 25. juli 2003.
Teleloven ble opprinnelig vedtatt 23. juni 1995.
Jernbane i Papua Ny-Guinea

Jernbanen i Papua Ny-Guinea besto for det meste av gruvebaner, plantasjebaner og korte seksjoner med skinnegang i forbindelse med kaier og pirer. Til å begynne med var vognene på de fleste av disse banene enten hestetrukket eller skubbet av arbeidere. Alle jernbanene på Papua Ny-Guinea var smalsporede. De tidligste banene ble bygd av tyske koloniherrer og handelsselskaper på slutten av 1890-tallet. På grunn av forskjellige sporvidder ble det aldri noe sammenhengende nettverk på noen av øyene. Etter første verdenskrig tok Australia over administrasjonen av jernbanene, og i stedet for å standardisere sporvidden (tysk 600 og 750 mm), ble nye linjer bygd med australske sporvidder (609 og 762mm). Dette sikret at jernbanelinjene på øyene forble fragmentert.
Den eneste offentlige jernbanen med regulære passasjertog lå i byen Rabaul på øya New Britain. Den var omtrent 2,5 km lang, hadde sporvidde 2 fot 6 tommer (762 mm), og var i drift fra 1923 til 1937.
Terrenget på øyene som utgjør Papua Ny-Guinea er preget av fjell, raviner og tett jungel som vanskeliggjør og fordyrer jernbanebygging. I dag (2013) finnes det ingen jernbaner i drift på Papua New Guinea.